

**AS Silvano Fashion Group**

**2017. aasta III kvartali ja 9 kuu**

**konsolideeritud vahearuanne (auditeerimata)**

Aruandeperioodi algus 1. jaanuar 2017

Aruandeperioodi lõpp 30. september 2017

Ärinimi AS Silvano Fashion Group

Äriregistri kood 10175491

Juriidiline aadress Tulika 15/17, 10613 Tallinn

Telefon +372 684 5000

Faks +372 684 5300

E-mail info@silvanofashion.com

Interneti kodulehekülg www.silvanofashion.com

Põhitegevusalad Naistepesu disain, tootmine ja turustamine

Audiitor AS PricewaterhouseCoopers

**Sisukord**

Tegevusaruanne 3

Juhatuse deklaratsioon 10

Konsolideeritud finantsseisundi aruanne 11

Konsolideeritud kasumiaruanne 12

Konsolideeritud koondkasumiaruanne 12

Konsolideeritud rahavoogude aruanne 13

Konsolideeritud omakapitali muutuste aruanne 14

Konsolideeritud vahearuande lisad 15

Lisa 1 Kokkuvõte olulistest arvestuspõhimõtetest 15

Lisa 2 Nõuded ostjate vastu ja muud nõuded 15

Lisa 3 Varud 15

Lisa 4 Materiaalne põhivara 16

Lisa 5 Võlad tarnijatele ja muud kohustused 17

Lisa 6 Omakapital 17

Lisa 7 Kasum aktsia kohta 17

Lisa 8. Müügitulu 17

Lisa 9 Tehingud seotud osapooltega 18

Lisa 10 Tegevussegmendid 18

# Tegevusaruanne

**Üldteave AS-i Silvano Fashion Group kohta**

AS Silvano Fashion Group (edaspidi „kontsern“) on valdusettevõte, mille omanduses on naistepesu disaini, tootmise, hulgimüügi, frantsiisimüügi ja jaekaubandusega seotud ettevõtted. Kontserni tulu tuleneb Milavitsa, Alisee, Aveline, Lauma Lingerie, Laumelle ja Hidalgo tootemarkidega kaupade müügist hulgimüügi ja frantsiisimüügi kanalite kaudu ning jaemüügist Milavitsa ja Lauma Lingerie nimetuse all tegutsevates kontserni enda jaepoodides. Kontserni peamised müügiturud on Venemaa, Valgevene, Ukraina, muud SRÜ riigid ja Balti riigid.

Kontserni emaettevõte on Eestis asuv AS Silvano Fashion Group (edaspidi „emaettevõte“). AS-i Silvano Fashion Group juriidiline aadress on Tulika 15/17, Tallinn, Eesti.

AS-i Silvano Fashion Group aktsiad on noteeritud Tallinna börsil ja Varssavi börsil.

2017. aasta 30. septembri seisuga oli kontsernis 2 301 töötajat (31.12.2016: 2 163 töötajat).

Kontserni kuuluvad järgmised äriühingud:

|  |  |  |  |  |
| --- | --- | --- | --- | --- |
|  | **Asukohamaa** | **Põhitegevusala** | **Osalus 30.09.2017** | **Osalus 31.12.2016** |
| **Emaettevõte** |  |  |  |  |
| AS Silvano Fashion Group | Eesti | Valdusettevõte |  |  |
| **AS-i Silvano Fashion Group ettevõtted** |  |  |  |  |
| ZAO “Silvano Fashion” | Venemaa | Hulgi- ja jaekaubandus | 100% | 100% |
| OOO “Silvano Fashion” | Valgevene | Hulgi- ja jaekaubandus | 100% | 100% |
| TOV ”Silvano Fashion” | Ukraina | Hulgikaubandus | 100% | 100% |
|  |  |  |  |  |
| SIA “Silvano Fashion” | Läti | Jaekaubandus | 100% | 100% |
| SP ZAO “Milavitsa” | Valgevene | Tootmine ja hulgikaubandus | 84,92% | 84,92% |
| OAO “Junona” | Valgevene | Tootmine ja hulgikaubandus | 58,33% | 58,33% |
| OOO “Gimil” | Valgevene | Tootmine ja hulgikaubandus | 100% | 100% |
| AS “Lauma Lingerie” | Läti | Tootmine ja hulgikaubandus | 100% | 100% |
| SARL „Alisee“ | Monaco | Valdusettevõte | 99% | 99% |
| ZAO “Stolichnaja Torgovaja Kompanija “Milavitsa” | Venemaa | Valdusettevõte | 100% | 100% |
| OOO “Baltsped logistik” | Valgevene | Logistika | 50% | 50% |

**Ärikeskkond ja tulemused**

Kontserni 2017. aasta 9 kuu müügitulu moodustas 50 065 tuhat eurot, suurenedes 9,7% võrra võrdluses eelmise aasta sama perioodiga. Kontserni 2017. aasta 9 kuu brutokasum moodustas 25 219 tuhat eurot ja vähenes 0,3% võrra võrdluses 2016. aasta 9 kuuga. 2017. aasta 9 kuu brutokasumi marginaal vähenes 55,4%-lt 50,4%-le võrdluses 2016. aasta sama perioodiga.

2017. aasta 9 kuu konsolideeritud ärikasum moodustas 11 763 tuhat eurot, vähenedes 19,6% võrra võrdluses 2016. aasta 9 kuu konsolideeritud ärikasumiga, summas 14 626 tuhat eurot. 2017. aasta 9 kuu konsolideeritud EBITDA vähenes 17,7% võrra ja moodustas 13 149 tuhat eurot võrdluses 2016. aasta 9 kuu EBITDA-ga summas 15 978 tuhat eurot.

2017. aasta 9 kuu konsolideeritud puhaskasum moodustas 9 726 tuhat eurot, suurenedes 3,7% võrra võrreldes 2016. aasta sama perioodi puhaskasumiga, mis oli 9 381 tuhat eurot. Emaettevõtte aktsionäridele kuuluva puhaskasumi osa suurenes 2017. aasta 9 kuu jooksul 2,1% võrra ning moodustas 9 309 tuhat eurot.

Kontserni 2017. aasta 9 kuu tulemusi mõjutas jätkuvalt keeruline majanduskeskkond peamistel turgudel – Venemaal ja Valgevenes. Kontsern saavutas 9,7% müügitulu kasvu võrdluses 2016. aasta 9 kuuga, kuid sama perioodiga võrdluses nii brutokasum kui ka brutokasumi marginaal langesid. Ostujõud eelnimetatud riikides on madal, millest tulenevalt on raske ennustada kiiret majanduskasvu taastumist nimetatud turgudel.

Venemaa majanduse näitajad on mõnevõrra paranenud võrreldes 2016. aastaga. 2017. aasta 9 kuu inflatsioonimäär on mõnevõrra paranenud ning moodustab 1,67% (2016. aasta 9 kuu seisuga 3,98%). 2017. aasta septembris moodustas Venemaa kuine inflatsioonimäär -0,15%, mis on 0,39 protsendipunkti võrra kõrgem kui 2017. aasta augustis ja 0,32 protsendipunkti võrra madalam kui 2016. aasta septembris. Kui augustis tarbijahinnad kahanesid võrdluses eelmise kuuga 0,5% võrra, siis septembris oli langus võrdluses eelmise kuuga 0,1%. Rosstati (*Federal State Statistics Service*) andmetel oli tulemus oluliselt mõjutatud madalamatest toidukaupade hindadest. Käesoleval aastal kujuneb eeldatavalt majanduskasvuks 1,6%.

Kontserni müügitulu Venemaal moodustas 27 819 tuhat eurot, kasvades 10,5% võrra võrreldes 2016. aasta 9 kuuga. 2017. aasta 9 kuu müügitulu kohalikus valuutas oli 6,2% võrra väiksem eelneva aasta sama perioodi müügtulust. Kontsern avas Venemaal 2017. aasta 9 kuu jooksul 8 uut poodi. Venemaal on avatud kokku 32 poodi. Kontsern jätkab oma jaekaupluste avamisega. Lisaks müügitulu kasvule ning paremale kontrollile turu üle, annab see võimaluse edasi arendada kontserni brändide jaemüügi kontseptsiooni eesmärgiga muuta seda atraktiivsemaks nii meile kui ka frantsiisipartneritele.

Raportis „*Migration and mobility in Europe and Central Asia*“ esitatud andmetel tõstis Maailmapank (*World Bank*) Valgevene SKP kasvuprognoosi aastases arvestuses 1,8%-ni 2017. aastal, 2,1%-ni 2018. aastal ja 2,4%-ni 2019. aastal. Maailmapanga ekspertide hinnangul sõltub antud stsenaariumi realiseerumine 2017. aastal Venemaaga sõlmitavate energia ja krediidiressursside varustamise lepingutest. Tarbijahinnad kasvasid 2017. aasta septembris 1,05% võrra võrdluses eelmise kuuga. Belstati andmetel põhines septembri kasv teenuste ja toidukaupade hindade kasvul. 2017. aasta inflatsioon hetke seisuga on 2,71% ning 2017. aasta inflatsioon 3. kvartalis oli 0,65%. Analüütikute hinnangul moodustab 2017. aasta keskmine inflatsioon 10,3% ja SKP kasv 1,2%.

Kontserni 2017. aasta 9 kuu müügitulu moodustas Valgevenes 14 486 eurot, kasvades 4,3% võrra võrdluses 2016. aasta sama perioodiga. Müük kohalikus valuutas vähenes samal perioodil 0,7% võrra. Valgevenes keskendub kontsern jaekaubanduse kasumlikkuse tõstmisele ning samuti, sobiliku hinnatasemega pindade olemasolul, oma poodide võrgustiku kasvatamisele. Kontsern avas Valgevenes 2017. aasta 9 kuu jooksul 6 poodi.

Ukraina statistikaameti *State Statistics Service of Ukraine* andmetel kasvas septembris Ukraina tarbijahinnaindeks 2,0% võrra võrdluses eelmise kuuga ning langes augustis võrdluses eelneva kuuga 0,1% võrra. Septembri tulemust mõjutas enim toiduainete ja mittealkohoolsete jookide kõrgem hind. Inflatsioon kasvas 16,2%-lt augustis 16,4%-ni septembris, mis on kõrgeim inflatsioonimäär alates 2016. aasta märtsist. Aasta keskmine inflatsioon kasvas 13,3%-lt augustis 14,1%-ni septembris. *Focus Economics Consensus Forecast* ekspertide hinnangul on 2017. aasta lõppedes inflatsioon 11,7%, mis on 1,0 protsendipunkti võrra kõrgem eelmise kuu ootusest. 2018. aastaks näevad eksperdid inflatsiooni 8,0% protsendil, mis on 0,2 protsendipunkti kõrgem eelmise kuu ootusest.

Kontserni müügid Ukrainas 2017. aasta 9 kuuga suurenesid 838 tuhat euro võrra, mis on 62,9% enam, kui eelmise aasta samal perioodil. Müügid kohalikus valuutas kasvasid 68,8% võrra võrdluses eelmise aasta sama perioodiga.

**Müügi struktuur**

**Müük turgude lõikes**

Kolmel Grupi põhiturul – Venemaal, Valgevenes ja Ukrainas - müük kokku moodustas 88,8% kogumüügist. Kohalikes valuutades müük vähenes 6,2% Venemaal ja 0,7% Valgevenes. Ukrainas müük kohalikus valuutas kasvas 68,8% võrra.

|  |  |  |  |  |
| --- | --- | --- | --- | --- |
|  | **9 kuud 2017** | **9 kuud 2016** | **Muutus** | **Muutus, %** |
| Venemaa, tuh. RUR | 1 798 489 | 1 918 073 | -119 584 | -6,2% |
| Valgevene, tuh. BYR | 30 855 | 31 069 | -214 | -0,7% |
| Ukraina, tuh. UAH | 63 802 | 37 787 | 26 015 | 68,8% |

Grupi müügi tulemused turgude lõikes esitatuna eurodes on alljärgnevad:

|  |  |  |  |  |  |  |
| --- | --- | --- | --- | --- | --- | --- |
| tuhandetes eurodes | **9 kuud 2017** | **9 kuud 2016** | **Muutus,**  **tuh.eur** | **Muutus,**  **%** | **9 kuud 2017** **% käibest** | **9 kuud 2016** **% käibest** |
| Venemaa | 27 819 | 25 170 | 2 649 | 10,5% | 55,6% | 55,1% |
| Valgevene | 14 486 | 13 885 | 601 | 4,3% | 28,9% | 30,4% |
| Ukraina | 2 170 | 1 332 | 838 | 62,9% | 4,3% | 2,9% |
| Balti riigid | 1 294 | 1 018 | 276 | 27,1% | 2,6% | 2,2% |
| Muud turud | 4 296 | 4 237 | 59 | 1,4% | 8,6% | 9,4% |
| **Kokku** | **50 065** | **45 642** | **4 423** | **9,7%** | **100,0%** | **100,0%** |

Suurim osa 2017. aasta 9 kuu müügist on seotud Venemaaga, s.t. 27 819 tuhat eurot, mis moodustas 55,6% kogukäibest. Müügimahult järgmine piirkond oli Valgevene, kus käive ulatus 14 486 tuhande euroni, mis moodustas 28,9% kogukäibest (nii jae- kui ka hulgimüük kokku). Ukraina müügimahud suurenesid oluliselt ja moodustasid 2 170 tuhat eurot, moodustades 4,3% kogukäibest.

**Müük ärisegmentide lõikes**

|  |  |  |  |  |  |  |
| --- | --- | --- | --- | --- | --- | --- |
| tuhandetes eurodes | **9 kuud 2017** | **9 kuud 2016** | **Muutus, eur** | **Muutus,**  **%** | **9 kuud 2017** **% käibest** | **9 kuud 2016** **% käibest** |
| Hulgimüük | 34 114 | 33 695 | 419 | 1,2% | 68,1% | 73,8% |
| Jaemüük | 15 873 | 11 853 | 4 020 | 33,9% | 31,7% | 26,0% |
| Muud tegevusvaldkonnad | 78 | 94 | -16 | -17,2% | 0,2% | 0,2% |
| **Kokku** | **50 065** | **45 642** | **4 423** | **9,7%** | **100,0%** | **100,0%** |

2017. aasta 9 kuu hulgimüügi tulu ulatus 34 114 tuhande euroni, mis moodustas 68,1% kontserni müügitulust (2016. aasta 9 kuud: 73,8%). Peamised hulgimüügipiirkonnad olid Venemaa, Valgevene, Kasahstan ja Ukraina.

Kontserni jaemüügikäive suurenes 33,9% võrra ja ulatus 15 873 tuhande euroni, mis moodustas 31,7% müügitulust.

**Kontsernile kuuluvate ja frantsiisikaupluste paiknemine**

|  |  |  |  |
| --- | --- | --- | --- |
|  | Kontsern | Frantsiis | Kokku |
| Venemaa | 32 | 374 | 406 |
| Ukraina | 0 | 50 | 50 |
| Valgevene | 64 | 2 | 66 |
| Balti riigid | 8 | 27 | 35 |
| Muud riigid | 0 | 118 | 118 |
| **Kokku** | **104** | **571** | **675** |

2017. aasta III kvartali lõpu seisuga opereeris kontsern ja tema frantsiisipartnerid 627 Milavitsa ja 48 Lauma Lingerie brändi poodi, s.h. 104 poodi opereeris kontsern ise.

**Põhilised finantsnäitajad**

Kontserni 2017. aasta 9 kuu (võrrelduna 2016. aasta 9 kuuga) ja 30.09.2017 (võrrelduna 31.12.2016) põhilised finantsnäitajad on järgmised:

|  |  |  |  |
| --- | --- | --- | --- |
| tuhandetes eurodes | **9 kuud 2017** | **9 kuud 2016** | **Muutus** |
| Müügitulu | 50 065 | 45 642 | 9,7% |
| EBITDA | 13 149 | 15 978 | -17,7% |
| Aruandeperioodi puhaskasum | 9 726 | 9 381 | 3,7% |
| Puhaskasum, emaettevõtte omanike osa | 9 309 | 9 117 | 2,1% |
| Kasum aktsia kohta (eurodes) | 0,26 | 0,25 | 4,0% |
| Äritegevuse rahavoog perioodil | 12 975 | 12 969 | 0,0% |

|  |  |  |  |
| --- | --- | --- | --- |
| tuhandetes eurodes | **30.09.2017** | **31.12.2016** | **Muutus** |
| Varad kokku | 50 941 | 56 145 | -9,3% |
| Käibevarad kokku | 39 442 | 42 677 | -7,6% |
| Omakapital kokku, emaettevõtte omanike osa | 39 257 | 43 402 | -9,6% |
| Raha ja raha ekvivalendid | 22 090 | 22 303 | -1,0% |

|  |  |  |  |
| --- | --- | --- | --- |
| **Rentaablusanalüüs, %** | **9 kuud 2017** | **9 kuud 2016** | **Muutus** |
| Brutokasum | 50,4 | 55,4 | -9,0% |
| EBITDA | 26,3 | 35,0 | -24,9% |
| Puhaskasum | 19,4 | 20,6 | -5,8% |
| Puhaskasum, emaettevõtte omanike osa | 18,6 | 20,0 | -7,0% |

|  |  |  |  |
| --- | --- | --- | --- |
| **Finantssuhtarvud, %** | **30.09.2017** | **31.12.2016** | **Muutus** |
| ROA | 14,1 | 14,7 | -4,1% |
| ROE | 19,1 | 19,6 | -2,6% |
| Hinna/ kasumi suhe | 12,1 | 13,2 | -8,3% |
| Lühiajaliste kohustuste kattekordaja | 4,5 | 4,9 | -8,2% |
| Likviidsuskordaja | 2,9 | 3,0 | -3,3% |

**Suhtarvude arvutamisel kasutatud valemid:**

EBITDA = perioodi puhaskasum + põhivara kulum + finantstulud ja -kulud kokku + tulumaks + kasum rahaliste vahendite netopositsioonist

Brutorentaablus = brutokasum / müügitulu

EBITDA marginaal = EBITDA / müügitulu

Puhasrentaablus = puhaskasum / müügitulu

Puhasrentaablus, emaettevõtte omanike osa = puhaskasum, emaettevõtte omanike osa / müügitulu

ROA (varade tootlus) = viimase 4 kvartali puhaskasum, ettevõtte omanike osa / keskmine koguvara

ROE (omakapitali tootlus) = viimase 4 kvartali puhaskasum, ettevõtte omanike osa / keskmine omakapital, ettevõtte omanike osa

EPS (kasum aktsia kohta) = puhaskasum, ettevõtte omanike osa / perioodi kaalutud keskmine lihtaktsiate arv

Hinna / kasumi suhe = aktsiahind aruandeperioodi lõpus / kasum aktsia kohta, arvutuste alus – viimase 4 kvartali puhaskasum, ettevõtte omanike osa

Lühiajaliste kohustuste kattekordaja = käibevara / lühiajalised kohustused

Likviidsuskordaja = (käibevara - varud) / lühiajalised kohustused

**Majandustulemused**

Kontserni 2017. aasta 9 kuu käive moodustas 50 065 tuhat eurot, kasv eelmise aasta sama perioodiga võrreldes on 9,7%. Hulgimüügi käive suurenes 1,2% võrra ja jaemüügi käive kasvas 33,9% võrra.

2017. aasta 9 kuu kontserni raporteeritav brutorentaablus kahanes 50,4%-ni, eelmise aasta sama perioodi vastav näitaja oli 55,4%. 2017. aasta 9 kuu konsolideeritud ärikasum ulatus 11 763 tuhande euroni võrreldes 2016. aasta 9 kuu konsolideeritud ärikasumiga summas 14 626 tuhat eurot. 2017. aasta 9 kuu ärikasumi rentaablus oli 23,5% võrreldes 32,0%-ga eelmise aasta samal perioodil. Konsolideeritud EBITDA moodustas 2017. aasta 9 kuuga 13 149 tuhat eurot, mis tähendab 26,3% rentaablust (15 978 tuhat eurot ja 35,0% eelmise aasta samal perioodil).

Ettevõtte puhaskasum emaettevõtte aktsionäridele moodustas 2017. aasta 9 kuuga 9 309 tuhat eurot võrreldes puhaskasumiga 9 117 tuhat eurot 2016. aasta 9 kuuga, puhaskasumi marginaal emaettevõtte aktsionäridele moodustas 18,6% võrreldes 20,0%-ga eelmise aasta samal perioodil.

**Finantsseisund**

Seisuga 30. september 2017 ulatus kontserni konsolideeritud varade maht 50 941 tuhande euroni, kahanedes 9,3% võrreldes 31. detsembriga 2016.

Võrreldes 31. detsembriga 2016 vähenesid nõuded ostjate vastu ja muud nõuded 1 172 tuhande euro võrra ja moodustasid 2017. aasta 30. septembri seisuga 2 996 tuhat eurot. Varude saldo kahanes 1 833 tuhande euro võrra ning 2017. aasta 30.septembri seisuga moodustas 14 354 tuhat eurot.

Emaettevõtte aktsionäride osa omakapitalis vähenes 4 145 tuhande euro võrra, ulatudes 2017. aasta 30. septembri seisuga 39 257 tuhande euroni. Lühiajalised kohustused kahanesid 2017.aasta 9 kuuga 55 tuhande euro võrra.

**Investeeringud**

Kontserni 2017. aasta 9 kuu investeeringute kogumaht materiaalsesse põhivarasse, tehasesse ja seadmetesse moodustas 590 tuhat eurot, 571 tuhat eurot eelmise aasta samal perioodil. Investeeringud teostati peamiselt oma poodide avamisse ja renoveerimisse, samuti seadmetesse ja hoonetesse tootmise efektiivsuse säilitamiseks tulevastes perioodides.

**Personal**

2017. aasta 30. septembri seisuga oli kontsernil 2 301 töötajat, neist 516 töötas jaemüügi segmendis. Ülejäänud töötajad tegutsesid tootmise, hulgimüügi-, haldus- ja tugiteenuste valdkondades. 31.12.2016 seisuga oli 2 163 töötajat, neist 480 töötas jaemüügi segmendis.

Kontserni 2017. aasta 9 kuu palgakulu oli 8 266 tuhat eurot (8 798 tuhat eurot 2016.aasta 9 kuuga). Kontserni juhtkonna võtmeisikute töötasud, sealhulgas tütarettevõtete võtmeisikute tasud, moodustasid kokku 672 tuhat eurot.

**Juhtimisorganite otsused 2017. aasta 9 kuu jooksul**

2. veebruaril 2017 Silvano Fashion Group aktsionäride erakorralisel üldkoosolekul otsustati muuta Silvano Fashion Group 29.06.2016 korralisel aktsionäride üldkoosolekul vastuvõetud tagasiostuprogrammi tingimusi ja määrata uus maksimaalne ühe aktsia soetusmaksumus 3.30 eurot, millega Silvano Fashion Group saab tagasi osta oma aktsiaid vastavalt tagasiostuprogrammile.

16. mail 2017 aastal Kati Kusmin lahkus AS Silvano Fashion Group juhatusest seoses juhatuse liikme lepingu tähtaja lõppemisega. AS Silvano Fashion Group juhatus jätkab üheliikmelisena: Jarek Särgava.  
  
Silvano Fashion Group pidas oma korralise aktsionäride üldkoosoleku 29. juunil 2017. aastal. Üldkoosolek võttis vastu järgmised otsused:

* Üldkoosolek kinnitas 2016. majandusaasta aruande.
* Üldkoosolek otsustas maksta dividende summas 0,20 eurot aktsia kohta (aktsionäride nimekiri fikseeriti seisuga 13.07.2017, makse teostatud 19.07.2017).
* Üldkoosolek otsustas pikendada AS PricewaterhouseCoopers volitusi kontserni audiitorina 2017. majandusaastaks.
* Üldkoosolek otsustas tühistada 1 000 000 ettevõttele kuuluvat omaaktsiat, mis omandati vastavalt 29.06.2016 vastu võetud üldkoosoleku otsustele.
* Üldkoosolek otsustas pikendada nõukogu liikme Toomas Tooli volituste tähtaega nõukogu liikmena alates 01.07.2017.a kuni 30.06.2022.a.
* Üldkoosolek otsustas jätkata nõukogu liikmete tasustamist 30.06.2012.a. toimunud üldkoosolekul kinnitatud tingimustel.
* 31. oktoobril 2017 kanti äriregistrisse Silvano Fashion Group AS-i aktsiakapitali vähendamine 29. juunil 2017 toimunud aktsionäride üldkoosoleku otsuste alusel. Ettevõtte registreeritud aktsiakapitali uus suurus on 10 800 000 eurot, mis on jagatud 36 000 000 lihtaktsiaks nimiväärtusega 0,30 eurot.

**AS-i Silvano Fashion Group aktsiad**

Seisuga 30. september 2017 moodustas AS-i Silvano Fashion Group registreeritud aktsiakapital 11 100 tuhat eurot, mis jagunes 37 000 000 aktsiaks nimiväärtusega 0,30 eurot aktsia. Aktsiaraamat on elektrooniline ja seda hoitakse Eesti Väärtpaberikeskuses. Ettevõte on noteeritud Tallinna börsi põhinimekirjas (alates 21.11.2006) ja Varssavi börsil (alates 23.07.2007).

Seisuga 30. september 2017 oli AS-il Silvano Fashion Group 1 667 aktsionäri (seisuga 31.12.2016 1 711 aktsionäri).

AS-i Silvano Fashion Group aktsionärid, kelle osalus ületas 5%, seisuga 30.09.2017:

|  |  |  |
| --- | --- | --- |
| **Nimi** | **Aktsiate arv** | **Osalus aktsiakapitalis** |
| **Suuraktsionärid** | **23 349 139** | **63,10%** |
| Clearstream Banking Luxembourg S.A. Clients | 9 003 605 | 24,33% |
| SEB PANK AS CLIENTS | 8 000 000 | 21,62% |
| UNICREDIT BANK AUSTRIA AG | 3 818 024 | 10,32% |
| KRAJOWY DEPOZYT PAPIEROW WARTOŠCIOWYCH S.A. | 2 527 510 | 6,83% |
| **Väikeaktsionärid** | **13 650 861** | **36,90%** |
| **Aktsiate arv kokku** | **37 000 000** | **100,00%** |

AS-i Silvano Fashion Group aktsionärid, kelle osalus ületas 5%, seisuga 31.12.2016:

|  |  |  |
| --- | --- | --- |
| **Nimi** | **Aktsiate arv** | **Osalus aktsiakapitalis** |
| **Suuraktsionärid** | **23 028 325** | **62,24%** |
| Clearstream Banking Luxembourg S.A. Clients | 9 008 305 | 24,35% |
| SEB PANK AS CLIENTS | 8 000 000 | 21,62% |
| UNICREDIT BANK AUSTRIA AG | 3 252 253 | 8,79% |
| KRAJOWY DEPOZYT PAPIEROW WARTOŠCIOWYCH S.A. | 2 767 767 | 7,48% |
| **Väikeaktsionärid** | **13 971 675** | **37,76%** |
| **Aktsiate arv kokku** | **37 000 000** | **100,00%** |

**Aktsia hind ja kauplemisstatistika Tallinna börsil 2017. aasta 9 kuu jooksul (eurodes)**

2017. aasta 9 kuu jooksul oli AS-i Silvano Fashion Group aktsia kõrgeim hind Tallinna börsil 3,02 eurot ja madalaim hind 2,39 eurot.

**Aktsia hind Varssavi börsil 2017. aasta 9 kuu jooksul (Poola zlottides)**

2017. aasta 9 kuu jooksul oli AS-i Silvano Fashion Group aktsia kõrgeim hind Varssavi börsil 14,40 zlotti ja madalaim hind 9,96 zlotti.

# Juhatuse deklaratsioon

AS-i Silvano Fashion Group juhatus on üle vaadanud ja kinnitanud 2017. aasta III kvartali ja 9 kuu konsolideeritud vahefinantsaruande (edaspidi „vahearuanne“).

Juhatuse liikmed kinnitavad, et nende parima teadmise kohaselt annab vahearuanne õige ja õiglase ülevaate kontserni finantsseisundist, majandustulemustest ja rahavoogudest kooskõlas rahvusvaheliste finantsaruandluse standarditega, nagu need on vastu võetud Euroopa Liidu poolt, ja standardiga IAS 34 „Vahefinantsaruandlus“.

Lisaks kinnitavad juhatuse liikmed, et nende hinnangul annab vahearuanne õiglase ülevaate aruandlusperioodi jooksul toimunud olulistest muutustest kontserni tegevuses ja nende mõjust ning kirjeldab olulisi riske ja ebaselgusi, mis võivad avaldada kontsernile mõju järgmistel aruandeperioodidel.

Vahearuanne ei ole auditeeritud ega muul moel audiitorite poolt ülevaadatud.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jarek Särgava

Juhatuse liige

3.november 2017

# 

# Konsolideeritud finantsseisundi aruanne

|  |  |  |  |
| --- | --- | --- | --- |
| tuhandetes eurodes | **Lisad** | **30.09.2017** | **31.12.2016** |
| **VARAD** |  |  |  |
| **Käibevara** |  |  |  |
| Raha ja pangakontod |  | 22 090 | 22 303 |
| Väljaantud laenud |  | 2 | 19 |
| Nõuded ostjate vastu ja muud nõuded | 2 | 2 996 | 4 168 |
| Varud | 3 | 14 354 | 16 187 |
| **Käibevara kokku** |  | **39 442** | **42 677** |
|  |  |  |  |
| **Põhivara** |  |  |  |
| Pikaajalised nõuded |  | 252 | 21 |
| Investeeringud sidusettevõtetesse |  | 45 | 19 |
| Müügiootel finantsvara |  | 326 | 369 |
| Edasilükkunud tulumaksuvara |  | 918 | 1 012 |
| Immateriaalne põhivara |  | 213 | 291 |
| Kinnisvarainvesteeringud |  | 943 | 1 091 |
| Materiaalne põhivara | 4 | 8 802 | 10 665 |
| **Põhivara kokku** |  | **11 499** | **13 468** |
| **VARAD KOKKU** |  | **50 941** | **56 145** |
|  |  |  |  |
| **KOHUSTUSED JA OMAKAPITAL** |  |  |  |
| **Lühiajalised kohustused** |  |  |  |
| Võlad tarnijatele ja muud võlad | 5 | 7 000 | 6 894 |
| Maksuvõlad |  | 1 696 | 1 857 |
| **Lühiajalised kohustused kokku** |  | **8 696** | **8 751** |
|  |  |  |  |
| **Pikaajalised kohustused** |  |  |  |
| Edasilükkunud tulumaksukohustus |  | 13 | 37 |
| **Pikaajalised kohustused kokku** |  | **13** | **37** |
| **Kohustused kokku** |  | **8 709** | **8 788** |
|  |  |  |  |
| **Omakapital** |  |  |  |
| Aktsiakapital | 6 | 11 100 | 11 100 |
| Ülekurss |  | 10 787 | 10 787 |
| Omaaktsiad | 6 | -2 520 | -998 |
| Kohustuslik reservkapital |  | 1 306 | 1 306 |
| Ümberhindluse reserv |  | 710 | 710 |
| Realiseerimata kursivahed |  | -15 700 | -10 968 |
| Jaotamata kasum |  | 33 574 | 31 465 |
| **Omakapital kokku, emaettevõtte omanike osa** |  | **39 257** | **43 402** |
| Mittekontrolliv osalus omakapitalis |  | 2 975 | 3 955 |
| **Omakapital kokku** |  | **42 232** | **47 357** |
| **OMAKAPITAL JA KOHUSTUSED KOKKU** |  | **50 941** | **56 145** |
|  |  |  |  |

# 

# Konsolideeritud kasumiaruanne

|  |  |  |  |  |  |
| --- | --- | --- | --- | --- | --- |
| tuhandetes eurodes | **Lisad** | **III kvartal 2017** | **III kvartal 2016** | **9 kuud 2017** | **9 kuud 2016** |
| Müügitulu | 8 | 17 255 | 15 047 | 50 065 | 45 642 |
| Müüdud toodangu kulu |  | -8 283 | -6 975 | -24 846 | -20 346 |
| **Brutokasum** |  | **8 972** | **8 072** | **25 219** | **25 296** |
|  |  |  |  |  |  |
| Turustuskulud |  | -2 975 | -2 420 | -9 134 | -6 650 |
| Üldhalduskulud |  | -1 181 | -1 216 | -3 740 | -3 481 |
| Muud äritulud |  | 75 | 81 | 230 | 250 |
| Muud ärikulud |  | -250 | -231 | -812 | -789 |
| **Ärikasum** |  | **4 641** | **4 286** | **11 763** | **14 626** |
|  |  |  |  |  |  |
| Tulu/(kulu) valuutakursi muutustest |  | 257 | -26 | 1 132 | -2 520 |
| Muud finantstulud/(kulud) |  | 41 | 43 | 147 | 144 |
| **Finantstulud ja -kulud kokku** |  | **298** | **17** | **1 279** | **-2 376** |
|  |  |  |  |  |  |
| Kasum kapitaliosaluse meetodil kajastatavatest sidusettevõtetest |  | 17 | 0 | 29 | 0 |
| **Kasum enne tulumaksu** | | **4 956** | **4 303** | **13 071** | **12 250** |
| Tulumaks |  | -932 | -1 055 | -3 345 | -2 869 |
|  |  |  |  |  |  |
| **Aruandeperioodi kasum** |  | **4 024** | **3 248** | **9 726** | **9 381** |
| Sealhulgas: |  |  |  |  |  |
| Emaettevõte omanike osa |  | 3 875 | 3 131 | 9 309 | 9 117 |
| Mittekontrolliva osaluse osa |  | 149 | 117 | 417 | 264 |
| Kasum aktsia kohta emaettevõtte omanike osast kasumis, nii tava kui lahustatud (eurodes) | 7 | 0,11 | 0,08 | 0,26 | 0,25 |
| Konsolideeritud koondkasumiaruanne |  |  |  |  |  |
|  |  |  |  |  |  |
| tuhandetes eurodes | **Lisad** | **III kvartal 2017** | **III kvartal 2016** | **9 kuud 2017** | **9 kuud 2016** |
|  |  |  |  |  |  |
| **Aruandeperioodi kasum** |  | **4 024** | **3 248** | **9 726** | **9 381** |
| **Kursierinevused, välismaiste ettevõtete osa** |  | **-1 911** | **100** | **-5 226** | **801** |
| Sealhulgas: |  |  |  |  |  |
| Emaettevõte omanike osa |  | -1 730 | 100 | -4 732 | 927 |
| Mittekontrolliva osaluse osa |  | -181 | 0 | -494 | -126 |
|  |  |  |  |  |  |
| **Perioodi koondkasum/-kahjum kokku** |  | **2 113** | **3 348** | **4 500** | **10 182** |
| Sealhulgas: |  |  |  |  |  |
| Emaettevõte omanike osa |  | 2 145 | 3 231 | 4 577 | 10 044 |
| Mittekontrolliva osaluse osa |  | -32 | 117 | -77 | 138 |

# 

# Konsolideeritud rahavoogude aruanne

|  |  |  |
| --- | --- | --- |
| tuhandetes eurodes | **9 kuud 2017** | **9 kuud 2016** |
| **Rahavood äritegevusest** |  |  |
| **Perioodi kasum** | **9 726** | **9 381** |
| Korrigeerimised: |  |  |
| Põhivara amortisatsioon | 1 386 | 1 352 |
| Kasum kapitaliosaluse meetodil kajastatud investeeringutest | -29 | 0 |
| (Kasum)/kahjum materiaalse põhivara müügist | 6 | -32 |
| Finantstulud ja -kulud kokku | -1 279 | 2 376 |
| Nõuete allahindluse muutus | 0 | -5 |
| Tulumaksu kulu | 3 345 | 2 869 |
| Varude muutus | 1 833 | 1 226 |
| Äritegevusega seotud nõuete ja ettemaksete muutus | 941 | 347 |
| Äritegevusega seotud kohustuste ja ettemaksete muutus | -2 977 | -2 180 |
| Makstud tulumaks | -3 291 | -2 365 |
| **Kokku rahavood äritegevusest** | **9 661** | **12 969** |
|  |  |  |
| **Rahavood investeerimistegevusest** |  |  |
| Saadud intressid | 110 | 101 |
| Saadud dividendid | 1 | 3 |
| Materiaalse põhivara müük | 411 | 36 |
| Materiaalse põhivara soetus | -590 | -573 |
| Immateriaalse põhivara soetus | -84 | -77 |
| Osaluste omandamine tütaräriühingutes | 0 | -3 |
| **Kokku rahavood investeerimistegevusest** | **-152** | **-513** |
|  |  |  |
| **Rahavood finantseerimistegevusest** |  |  |
| Väljamakstud dividendid | -8 098 | -5 970 |
| Omaaktsiate tagasiostud | -1 522 | -1 505 |
| **Kokku rahavood finantseerimistegevusest** | **-9 620** | **-7 475** |
|  |  |  |
| **Raha ja raha ekvivalentide muutus** | **-111** | **4 981** |
| **Raha ja raha ekvivalendid perioodi alguses** | **22 303** | **21 274** |
| Valuutakursi muutuste mõju rahale | -102 | -158 |
| **Raha ja raha ekvivalendid perioodi lõpus** | **22 090** | **26 097** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# Konsolideeritud omakapitali muutuste aruanne

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| tuhandetes eurodes | **Aktsia-kapital** | **Üle-kurss** | **Oma-aktsiad** | **Kohustuslik reservkapital** | **Ümberhindluse reserv** | **Realiseerimata kursivahed** | **Jaotamata kasum** | **Omakapital kokku, emaettevõtte omanike osa** | **Mittekontrolliv osalus** | **Omakapital kokku** |
|  |  |  |  |  |  |  |  |  |  |  |
| **Saldo seisuga 31.12.2015** | **11 400** | **11 914** | **-579** | **1 306** | **0** | **-16 238** | **32 391** | **40 194** | **3 782** | **43 976** |
| Hüperinflatsioon mõju algsaldodele | 0 | 0 | 0 | 0 | 0 | 0 | 395 | **395** | 65 | **460** |
| Perioodi kasum | 0 | 0 | 0 | 0 | 0 | 0 | 9 117 | **9 117** | 264 | **9 381** |
| Perioodi muu koondkasum/-kahjum | 0 | 0 | 0 | 0 | 0 | 927 | 0 | **927** | -126 | **801** |
| **Perioodi muu koondkasum/-kahjum kokku** | **0** | **0** | **0** | **0** | **0** | **927** | **9 117** | **10 044** | **138** | **10 182** |
|  |  |  |  |  |  |  |  |  |  |  |
| **Otse omakapitalis kajastatud tehingud omanikega** |  |  |  |  |  |  |  |  |  |  |
| Väljakuulutatud dividendid | 0 | 0 | 0 | 0 | 0 | 0 | -5 545 | **-5 545** | 0 | **-5 545** |
| Omaaktsiate tagasiost | 0 | 0 | -1 505 | 0 | 0 | 0 | 0 | **-1 505** | 0 | **-1 505** |
| **Otse omakapitalis kajastatud tehingud omanikega kokku** | **0** | **0** | **-1 505** | **0** | **0** | **0** | **-5 545** | **-7 050** | **0** | **-7 050** |
|  |  |  |  |  |  |  |  |  |  |  |
| **Saldo seisuga 30.09.2016** | **11 400** | **11 914** | **-2 084** | **1 306** | **0** | **-15 311** | **36 358** | **43 583** | **3 985** | **47 568** |
|  |  |  |  |  |  |  |  |  |  |  |
| **Saldo seisuga 31.12.2016** | **11 100** | **10 787** | **-998** | **1 306** | **710** | **-10 968** | **31 465** | **43 402** | **3 955** | **47 357** |
| Perioodi kasum | 0 | 0 | 0 | 0 | 0 | 0 | 9 309 | **9 309** | 417 | **9 726** |
| Perioodi muu koondkasum/-kahjum | 0 | 0 | 0 | 0 | 0 | -4 732 | 0 | **-4 732** | -494 | **-5 226** |
| **Perioodi muu koondkasum/-kahjum kokku** | **0** | **0** | **0** | **0** | **0** | **-4 732** | **9 309** | **4 577** | **-77** | **4 500** |
|  |  |  |  |  |  |  |  |  |  |  |
| **Otse omakapitalis kajastatud tehingud omanikega** |  |  |  |  |  |  |  |  |  |  |
| Väljakuulutatud dividendid | 0 | 0 | 0 | 0 | 0 | 0 | -7 200 | **-7 200** | -903 | **-8 103** |
| Omaaktsiate tagasiost | 0 | 0 | - 1 522 | 0 | 0 | 0 | 0 | **-1 522** | 0 | **-1 522** |
| **Otse omakapitalis kajastatud tehingud omanikega kokku** | **0** | **0** | **-1 522** | **0** | **0** | **0** | **-7 200** | **-8 722** | **-903** | **-9 625** |
|  |  |  |  |  |  |  |  |  |  |  |
| **Saldo seisuga 30.09.2017** | **11 100** | **10 787** | **-2 520** | **1 306** | **710** | **-15 700** | **33 574** | **39 257** | **2 975** | **42 232** |

# Konsolideeritud vahearuande lisad

## Lisa 1 Kokkuvõte olulistest arvestuspõhimõtetest

AS Silvano Fashion Group on äriühing, mis on registreeritud Eestis. Käesolev kontserni vahearuanne on koostatud 30. septembril 2017 lõppenud aruandeperioodi kohta ning hõlmab emaettevõtet ja tema tütarettevõtteid.

Vahearuande koostamisel rakendatud peamisi arvestuspõhimõtteid on kirjeldatud alljärgnevalt. Nimetatud arvestuspõhimõtteid on järjepidevalt kasutatud kõigi aruandes toodud perioodide puhul, kui ei ole öeldud teisiti.

Vahearuanne ei ole auditeeritud ega muul moel välisaudiitorite poolt üle vaadatud.

**Koostamise alused**

Käesolev AS-i Silvano Fashion Group vahearuanne 30.septembril 2017 lõppenud III kvartali ja 9 kuu kohta on koostatud vastavalt Euroopa Liidu poolt vastu võetud rahvusvahelise finantsaruandluse standardi IAS 34 „Vahearuandlus” nõuetele. Vahearuannet tuleks lugeda koos 2016. a. konsolideeritud majandusaasta aruandega, mis on koostatud kooskõlas rahvusvaheliste finantsaruandluse standarditega, nagu need on vastu võetud Euroopa Liidu poolt (IFRS — International Financial Reporting Standards).

Vahearuanne on koostatud tuhandetes eurodes (EUR).

Hooajalised või tsüklilised tegurid kontserni majandustulemusi oluliselt ei mõjuta. Siiski on müügitulu puhkuste perioodil ja SRÜ riikide pühade ajal tavaliselt suurem kui teistel perioodidel.

**Uued standardid ja tõlgendused**

Lisaks 2016. a. konsolideeritud majandusaasta aruandes avalikustatud informatsioonile puuduvad IFRS-i või IFRIC-i tõlgendused, mis on kohustuslikud 1. jaanuaril 2017 või hiljem algavate aruandeaastate suhtes ja millel oleks olnud eeldatav oluline mõju kontsernile.

## Lisa 2 Nõuded ostjate vastu ja muud nõuded

|  |  |  |
| --- | --- | --- |
| tuhandetes eurodes | **30.09.17** | **31.12.16** |
| Nõuded kolmandate osapoolte vastu | 2 781 | 2 946 |
| Nõuded seotud osapoolte vastu | 0 | 97 |
| Nõuete väärtuse langus | -985 | -1 098 |
| Maksude ettemaksed | 666 | 1 525 |
| Muud nõuded | 534 | 698 |
| **Kokku** | **2 996** | **4 168** |

Ostjatelt laekumata arvete ja muude nõuete õiglane väärtus ei erine oluliselt nende raamatupidamisväärtusest, mis põhineb hinnangulistel diskonteeritud rahavoogudel. Kõigi pikaajaliste nõuete realiseerumise tähtaeg on hiljem kui üks aasta alates bilansipäevast.

## Lisa 3 Varud

|  |  |  |
| --- | --- | --- |
| tuhandetes eurodes | **30.09.17** | **31.12.16** |
| Tooraine ja materjal | 3 433 | 4 358 |
| Lõpetamata toodang | 1 222 | 1 158 |
| Valmistoodang | 8 945 | 10 245 |
| Muud varud | 754 | 426 |
| **Kokku** | **14 354** | **16 187** |

## Lisa 4 Materiaalne põhivara Seisuga 30.09.2017 ei olnud kontsernil olulisi siduvaid kohustusi materiaalse põhivara ostmiseks.

|  |  |  |  |  |  |
| --- | --- | --- | --- | --- | --- |
| tuhandetes eurodes | **Maa ja ehitised** | **Masinad ja seadmed** | **Muu inventar** | **Lõpetamata ehitised** | **Kokku** |
| **31.12.2015** |  |  |  |  |  |
| Soetusmaksumus | 6 060 | 19 323 | 4 145 | 39 | **29 567** |
| Akumuleeritud kulum | -2 430 | -13 605 | -3 178 | 0 | **-19 213** |
| **Jääkmaksumus** | **3 630** | **5 718** | **967** | **39** | **10 354** |
|  |  |  |  |  |  |
| **Muutused 2016. a. 9 kuu jooksul** |  |  |  |  |  |
| Soetused ja parendused | 0 | 14 | 279 | 278 | **571** |
| Võõrandamised | 0 | -3 | -1 | 0 | **-4** |
| Ümbergrupeerimised | 0 | 38 | 89 | -127 | **0** |
| Amortisatsioonikulu | -119 | -810 | -251 | 0 | **-1 180** |
| Realiseerimata kursivahed | -226 | -360 | 1 | 5 | **-580** |
| **Jääkmaksumus perioodi lõpus** | **3 285** | **4 597** | **1 084** | **195** | **9 161** |
|  |  |  |  |  |  |
| **30.09.16** |  |  |  |  |  |
| Soetusmaksumus | 5 691 | 18 253 | 4 231 | 195 | **28 370** |
| Akumuleeritud kulum | -2 406 | -13 656 | -3 147 | 0 | **-19 209** |
| **Jääkmaksumus** | **3 285** | **4 597** | **1 084** | **195** | **9 161** |
|  |  |  |  |  |  |
| **31.12.2016** |  |  |  |  |  |
| Soetusmaksumus | 6 520 | 20 013 | 4 637 | 34 | **31 204** |
| Akumuleeritud kulum | -2 707 | -14 455 | -3 377 | 0 | **-20 539** |
| **Jääkmaksumus** | **3 813** | **5 558** | **1 260** | **34** | **10 665** |
|  |  |  |  |  |  |
| **Muutused 2017. a. 9 kuu jooksul** |  |  |  |  |  |
| Soetused ja parendused | 5 | 17 | 316 | 252 | **590** |
| Võõrandamised | 0 | -29 | -389 | 1 | **-417** |
| Ümbergrupeerimised | 0 | 5 | 199 | -203 | **1** |
| Amortisatsioonikulu | -121 | -798 | -336 | 0 | **-1 255** |
| Realiseerimata kursivahed | -436 | -499 | 158 | -5 | **-782** |
| **Jääkmaksumus perioodi lõpus** | **3 261** | **4 254** | **1 208** | **79** | **8 802** |
|  |  |  |  |  |  |
| **30.09.2017** |  |  |  |  |  |
| Soetusmaksumus | 5 762 | 17 292 | 5 109 | 79 | **28 242** |
| Akumuleeritud kulum | -2 501 | -13 038 | -3 901 | 0 | **-19 440** |
| **Jääkmaksumus** | **3 261** | **4 254** | **1 208** | **79** | **8 802** |
|  |  |  |  |  |  |

## Lisa 5 Võlad tarnijatele ja muud kohustused

|  |  |  |
| --- | --- | --- |
| tuhandetes eurodes | **30.09.17** | **31.12.16** |
| Võlad tarnijatele | 4 884 | 5 220 |
| Viitvõlad | 1 142 | 567 |
| Eraldised | 60 | 58 |
| Muud kohustused | 914 | 1 049 |
| **Kokku** | **7 000** | **6 894** |

Võlgnevuste tarnijate ees ja muude kohustuste õiglased väärtused ei erine olulisel määral nende raamatupidamislikust väärtusest.

## Lisa 6 Omakapital

**Aktsiad**

Seisuga 30. september 2017 moodustas AS-i Silvano Fashion Group registreeritud aktsiakapital 11 100 tuhat eurot, mis jagunes 37 000 000 aktsiaks nimiväärtusega 0,30 eurot aktsia (seisuga 31.12.2016 vastavalt 11 100 tuhat eurot, 37 000 000 aktsiat ja 0,30 eurot aktsia kohta). Kõik AS-i Silvano Fashion Group aktsiad on lihtaktsiad ja kõik on nimelised. Iga lihtaktsia annab omanikule aktsionäride üldkoosolekul ühe hääle. Nimeliste aktsiate kohta aktsiatähte välja ei anta. Aktsiaraamat on elektrooniline ja seda hoitakse Eesti Väärtpaberikeskuses. Kõigi aktsiate eest on tasutud.

Seisuga 30.09.2017 oli AS-il Silvano Fashion Group 1 667 aktsionäri (seisuga 31.12.2016: 1 711 aktsionäri).

## Lisa 7 Kasum aktsia kohta

1. 2017. aasta 9 kuu (2016. aasta 9 kuu) tavakasumi leidmiseks aktsia kohta võetakse arvutuste aluseks omanike osa kasumist ja lihtaktsiate kaalutud keskmine arv.

|  |  |  |
| --- | --- | --- |
| tuhandetes aktsiates | **9 kuud 2017** | **9 kuud 2016** |
| Lihtaktsiate arv perioodi algul | 37 000 | 38 000 |
| Ettevõttele kuuluvate oma aktsiate mõju perioodi algul | -460 | -450 |
| Lihtaktsiate arv perioodi lõpus | 37 000 | 38 000 |
| Ettevõttele kuuluvate oma aktsiate mõju perioodi lõpus | -1 000 | -1 316 |
| **Perioodi kaalutud keskmine lihtaktsiate arv** | **36 270** | **37 110** |

|  |  |  |
| --- | --- | --- |
| tuhandetes eurodes | **9 kuud 2017** | **9 kuud 2016** |
| Perioodi kasum, emaettevõtte omanike osa | 9 309 | 9 117 |
| Tava kasum aktsia kohta (eurodes) | 0,26 | 0,25 |
| Lahustatud kasum aktsia kohta (eurodes) | 0,26 | 0,25 |

1. Lahustatud kasum aktsia kohta ei erine tava kasumist aktsia kohta, kuna kontsernil puuduvad finantsinstrumendid, mis võimaldavad lahustada kasumit aktsia kohta.

## Lisa 8 Müügitulu

|  |  |  |
| --- | --- | --- |
| tuhandetes eurodes | **9 kuud 2017** | **9 kuud 2016** |
| Hulgimüügitulu | 34 114 | 33 695 |
| Jaemüügitulu | 15 873 | 11 853 |
| Allhanked ja teenused | 68 | 91 |
| Muu käive | 10 | 3 |
| **Kokku** | **50 065** | **45 642** |

## 

## Lisa 9 Tehingud seotud osapooltega

Järgmisi osapooli loetakse seotud osapoolteks;

1. Aktsionärid, kellel on otseselt või kaudselt hääleõigus emaettevõttes või selle tütarettevõtetes, mis annab neile olulise mõju emaettevõtte või selle tütarettevõtete üle, ja nende kontrolli alla olevad ettevõtted.
2. Sidusettevõtted – ettevõtted, mille üle emaettevõttel või selle tütarettevõtetel on oluline mõju;
3. Emaettevõtte ja selle tütarettevõtete juhatuse ja nõukogu liikmed ja nende lähedased pereliikmed ja ettevõtted, mis on nende kontrolli või olulise mõju all.

Kontserni omanikeks on juriidilised ja füüsilised isikud ning ükski aktsionär ei oma ainuisikuliselt kontrolli kontserni tegevuse üle. Juhtkonna hinnangul ei erinenud tehingutes seotud osapooltega rakendatud hinnad oluliselt turuhindadest.

|  |  |  |
| --- | --- | --- |
| **Kaupade ja teenuste müük** |  |  |
| tuhandetes eurodes | **9 kuud 2017** | **9 kuud 2016** |
| Sidusettevõtted | 1 148 | 903 |
| **Kokku** | **1 148** | **903** |
|  |  |  |
| **Saldod seotud osapooltega** |  |  |
| tuhandetes eurodes | **30.09.17** | **31.12.16** |
| Nõuded sidusettevõtete vastu | 0 | 0 |
| **Kokku** | **0** | **0** |
|  |  |  |
| **Kontserni juhtkonna võtmeisikute hüvitised** (sh. tütarettevõtete juhtkond) | |  |
| tuhandetes eurodes | **9 kuud 2017** | **9 kuud 2016** |
| Tasud ja hüvitised | 672 | 704 |
| **Kokku** | **672** | **704** |

## 

|  |  |  |
| --- | --- | --- |
| **Ettevõtte tulumaks** |  |  |
| tuhandetes eurodes | **30.09.17** | **31.12.16** |
| Ettemaksed | -76 | -255 |
| Kohustused | 496 | 629 |
| **Kokku** | **420** | **374** |

## Lisa 10 Tegevussegmendid

Kontserni segmentide kindlaksmääramisel lähtutakse perioodilistest aruannetest, mida emaettevõtte juhatus ja nõukogu jooksvalt jälgivad ja analüüsivad.

Nõukogu ja juhatus analüüsivad äritegevust põhiliselt tegevuse aspektidest, jälgides eraldi hulgimüügi ja jaemüügi valdkonna tegevusi.

* Hulgimüügi segmenti kuulub naiste pesu ostmine, tootmine ja turustamine kontserniväliste hulgimüügiklientide kaudu ja jaemüügisegmendile. Kontserni tootmisrajatised asuvad Lätis ja Valgevenes.
* Jaemüügi segment müüb naiste pesu kontserni jaemüügivõrgu kaudu Lätis, Valgevenes ja Venemaal.

Hulgimüügi ja jaemüügi segmendid on omavahel tugevalt seotud. Mõlema avalikustatava segmendi arvestuspõhimõtted on samad. Juhtkonna hinnangul on segmentide vahelised tehingud tehtud sõltumatute osapoolte vahel.

Tegevustulemuste mõõtmisel on aluseks võetud segmendi müügitulu, segmendi kasum enne intresse, makse ja amortisatsiooni (EBITDA) ja segmendi puhaskasum. EBITDA on kasum enne kulumit, finantstulusid ja –kulusid ning kasumit (kahjumit) rahaliste vahendite netopositsioonist. Need mõõdikud on toodud sisearuannetes, mida vaatavad läbi juhatus ja nõukogu. Tegevustulemusi mõõdetakse segmendi EBITDA abil, kuna juhtkond leiab, et selline informatsioon on kõige asjakohasem konkreetse segmendi tulemuste hindamisel võrreldes teiste samas tööstusharus tegutsevate majandusüksustega.

Intressitulud ja -kulud ei ole tegevussegmentide põhitegevusalaks ning neid eraldi ei esitata ega kasutata juhatuse poolt kriteeriumina segmentide tegevustulemuste hindamisel. Seetõttu on intressitulud ja –kulud kajastatud netosummas.

Jaotamata tulud sisaldavad tulu teenuste osutamisest, komisjonitasudest ja renditulu. Jaotamata varad sisaldavad raha ja pangakontosid, mida ei kasutata ühtegi segmendi igapäevases tegevuses.

**Tegevussegmendid 9 kuud 2017.a.**

|  |  |  |  |  |  |  |
| --- | --- | --- | --- | --- | --- | --- |
| tuhandetes eurodes | **Naiste-pesu jae-müük** | **Naiste-pesu hulgi-müük** | **Segmendid kokku** | **Jaotamata** | **Elimineeri-mised** | **Kokku** |
| Müügitulu kontsernivälistelt klientidelt | **15 873** | **34 114** | **49 987** | **78** |  | **50 065** |
| Müügitulu segmentidevahelistest tehingutest | 0 | 30 322 | **30 322** | 3 723 | -34 045 | **0** |
|  |  |  |  |  |  |  |
| **EBITDA** | **3 728** | **8 622** | **12 350** | **799** |  | **13 149** |
| Põhivara kulum | -68 | -906 | **-974** | -412 | 0 | **-1 386** |
| **Ärikasum, EBIT** | **3 660** | **7 716** | **11 376** | **387** | **0** | **11 763** |
| Kasum kapitaliosaluse meetodil kajastatavatest sidusettevõtetest | 0 | 29 | **29** | 0 | 0 | **29** |
| Finantstulud ja -kulud kokku | -10 | 899 | **889** | 390 | 0 | **1 279** |
| Tulumaks | -456 | -1 863 | **-2 319** | -1 026 | 0 | **-3 345** |
| **Puhaskasum** | **3 194** | **6 781** | **9 975** | **-249** | **0** | **9 726** |
|  |  |  |  |  |  |  |
| Investeeringud sidusettevõtetesse | 0 | 45 | **45** | 0 | 0 | **45** |
| Muud tegevussegmendi varad | 3 322 | 39 371 | **42 693** | 8 203 | 0 | **50 896** |
| Avalikustatava segmendi kohustused | 331 | 7 992 | **8 323** | 386 | 0 | **8 709** |
|  |  |  |  |  |  |  |
| Investeeringud põhivarasse | 257 | 417 | **674** | 0 | 0 | **674** |
| Töötajate arv perioodi lõpus | 516 | 1 616 | **2 132** | 169 |  | **2 301** |

**Tegevussegmendid 9 kuud 2016. a.**

|  |  |  |  |  |  |  |
| --- | --- | --- | --- | --- | --- | --- |
| tuhandetes eurodes | **Naiste-pesu jae-müük** | **Naiste-pesu hulgi-müük** | **Segmendid kokku** | **Jaotamata** | **Elimineeri-mised** | **Kokku** |
| Müügitulu kontsernivälistelt klientidelt | **11 853** | **33 650** | **45 503** | **139** |  | **45 642** |
| Müügitulu segmentidevahelistest tehingutest | 0 | 29 668 | 29 668 | 2 736 | -32 404 | **0** |
|  |  |  |  |  |  |  |
| **EBITDA** | **3 464** | **12 092** | **15 556** | **422** |  | **15 978** |
| Põhivara kulum | -56 | -870 | **-926** | -426 | 0 | **-1 352** |
| **Ärikasum, EBIT** | **3 408** | **11 221** | **14 629** | **-3** | **0** | **14 626** |
| Kasum kapitaliosaluse meetodil kajastatavatest sidusettevõtetest | 0 | 0 | **0** | 0 | 0 | **0** |
| Finantstulud ja -kulud kokku | -37 | -377 | **-414** | -1 962 | 0 | **-2 376** |
| Tulumaks | -466 | -2 423 | **-2 889** | 20 | 0 | **-2 869** |
| **Puhaskasum** | **2 905** | **8 421** | **11 326** | **-1 945** | **0** | **9 381** |
|  |  |  |  |  |  |  |
| Investeeringud sidusettevõtetesse | 0 | 0 | **0** | 0 | 0 | **0** |
| Muud tegevussegmendi varad | 2 946 | 36 827 | **39 773** | 15 386 | 0 | **55 159** |
| Avalikustatava segmendi kohustused | 960 | 6 296 | **7 256** | 335 | 0 | **7 591** |
|  |  |  |  |  |  |  |
| Investeeringud põhivarasse | 387 | 264 | **651** | 1 | 0 | **652** |
| Töötajate arv perioodi lõpus | 362 | 1 697 | **2 059** | 4 |  | **2 063** |

**Müügitulu ja põhivara jaotus geograafiliste piirkondade lõikes**

Allolevas tabelis olevate müügitulude arvestamisel lähtutakse klientide geograafilisest paiknemisest, segmendi varade puhul lähtutakse varade geograafilisest paiknemisest.

|  |  |  |  |  |
| --- | --- | --- | --- | --- |
| tuhandetes eurodes | **Müügitulu**  **9 kuud 2017** | **Müügitulu**  **9 kuud 2016** | **Põhivara 30.09.2017** | **Põhivara 31.12.2016** |
| Venemaa | 27 819 | 25 170 | 1 274 | 1 196 |
| Valgevene | 14 486 | 13 885 | 9 959 | 11 962 |
| Ukraina | 2 170 | 1 332 | 1 | 1 |
| Balti riigid | 1 294 | 1 018 | 241 | 285 |
| Muud riigid | 4 296 | 4 237 | 24 | 24 |
| **Kokku** | **50 065** | **45 642** | **11 499** | **13 468** |